****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΚΥΚΛΑΔΩΝ** Σίφνος, 09-08-2017

**ΔΗΜΟΣ ΣΙΦΝΟΥ** Αριθ. πρωτ.: 3613

Ταχ. Δ/νση: 84003 Σίφνος

Πληροφορίες: Νίκος Κορακής

Τηλέφωνο: 22843-60311

###### Fax: 22840-33076 ΠΡΟΣ

# e-mail: n.korakis@sifnos.gr κ. Ιωάννη και κ. Νικόλαο Μαρούκη

**ΘΕΜΑ:** Αποτύπωση ορίων οικισμών Σίφνου στους αναρτηθέντες δασικούς χάρτες.

**ΣΧΕΤ.:** Η από 07-08-2017 επιστολή σας.

 Με την παρούσα επιστολή επιθυμώ να σας εκφράσω τις θερμές μου ευχαριστίες για την αξιέπαινη πρωτοβουλία σας να συντάξετε και να προσφέρετε δωρεάν στο Δήμο Σίφνου την αποτύπωση των υφιστάμενων ορίων οικισμών, σύμφωνα με τις προδιαγραφές της Ε.Κ.Χ.Α. Α.Ε., αμέσως μόλις λάβατε γνώση του προβλήματος, μέσω του δελτίου τύπου που εκδώσαμε στις 26-07-2017.

Με την εθελοντική και αφιλοκερδή ενέργειά σας δώσατε λύση σ’ ένα ζήτημα στο οποίο οι ενδιαφερόμενες αλλά και οι αρμόδιες υπηρεσίες μάλλον δεν μπήκαν στο κόπο να ασχοληθούν, μένοντας στο γράμμα του νόμου που προβλέπει πως αυτό είναι υποχρέωση των Δήμων, ασχέτως αν κάποιοι δεν διαθέτουν Πολεοδομία ή υπαλλήλους σχετικών ειδικοτήτων.

Η πρωτοβουλία σας είναι άξια συγχαρητηρίων διότι βοηθήσατε το Δήμο μας να ανταπεξέλθει σε μια υποχρέωση, την οποία ο ίδιος δεν είχε την τεχνική δυνατότητα να υλοποιήσει. Ταυτόχρονα προσφέρατε και μια πολύ σημαντική εξυπηρέτηση προς τους πολίτες των οποίων εντός οικισμού ιδιοκτησίες ενδεχομένως να είχαν συμπεριληφθεί -χωρίς να πρέπει- στους δασικούς χάρτες, αφού πλέον αυτές θα εξαιρεθούν από αυτούς

Με εκτίμηση,

Ο ΔΗΜΑΡΧΟΣ ΣΙΦΝΟΥ

ΑΝΔΡΕΑΣ Ν. ΜΠΑΜΠΟΥΝΗΣ